дали производителите на СПМ действително са провеждали политиката на индонезийското правителство за предоставяне на СПМ срещу по-ниско от адекватното възнаграждение. Това наложи извършването на подробен анализ на развитието на пазара в Индонезия спрямо подходяща референтна стойност.
 (162)
 Чрез набора от мерки ПИ е подтикнало производителите на СПМ да продават на местния пазар на цени, по-ниски от нормалните, т.е., при липсата на тези мерки производителите биха изнасяли продукцията си на по-високата цена на световния пазар или просто биха съобразили предлагането и цените си с ограниченията на пазара.
 (163)
 Комисията също така счете, че макар и ПИ да твърди, че определената от дружеството PTPN цена за неговото СПМ е справедлива, понеже намерението за цената се основава на малайзийския индекс за СПМ, цените на вътрешния пазар в Индонезия са по-ниски от пазарните цени. За да стигне до това заключение, Комисията сравни цените на СПМ на вътрешния пазар в Индонезия с малайзийските цени. Резултатът от сравнението показа, че цените на СПМ на вътрешния пазар в Индонезия системно са по-ниски от малайзийските цени на СПМ, а средната цена на СПМ през разследвания период е била 540 щатски долара/тон в Индонезия спрямо 599 щатски долара/тон в Малайзия.
 (164)
 В тази връзка в своя отговор на въпросника ПИ е предоставило данни за минали периоди относно развитието на цените на СПМ на вътрешния пазар в сравнение с международните цени.
 (165)
 Комисията не провери методиката за коригиране на база CIF, използвана от ПИ за изготвянето на горепосочената таблица. Въпреки това представените данни ясно сочат, че цените на индонезийския вътрешен пазар системно са по-ниски от международните пазарни цени, дори ако би се оказало, че използваната методика е благоприятна за ПИ.
 (166)
 До подобна констатация може да се достигне и ако развитието на цените на СПМ на вътрешния пазар през разследвания период се сравни с развитието на цената на СПМ, изнасяно от Индонезия.
 (167)
 Въз основа на информацията, предоставена от ПИ, цените на СПМ на индонезийския вътрешен пазар през разследвания период системно са били по-ниски с приблизително 10 % от индонезийските експортни цени за СПМ според статистическите данни за индонезийския износ.
 (168)
 По отношение на цените на СПМ на доставчици, които не са държавна собственост, разследването също показа, че покупките на СПМ в Индонезия се извършват на определяните на дневна база цени на PTPN, коригирани с разходите за транспорт. Следователно, особено за спот покупки, цените на PTPN де факто са представлявали максималната цена на СПМ за съответния ден. Информацията, предоставена от производителите износители в техните отговори на въпросника, потвърдиха тази констатация. Комисията провери редица сделки и за всички тях констатира, че цената за единица, платена на съответния независим доставчик, е по-ниска или равна на цената, определяна от PTPN на дневна база. При нито една от проверените сделки Комисията не установи цена, по-висока от определената от PTPN цена за тази дата.
 (169)
 Поради това Комисията счете, че действията на ПИ насочват доставчиците на СПМ да предоставят продукта си срещу по-ниско от адекватното възнаграждение, наред с други, на производителите на биодизел, като на практика определят максимална цена на вътрешния индонезийски пазар на СПМ.
